Man oorleef 50m-valŉ Man is in ŉ ernstige toestand in die hospitaal nadat hy Donderdag 50 meter ver van ŉ krans afgeval het. “Die man het in die donker op ŉ voetpad in Kwadegezi, KwaZulu-Natal, geloop toe hy gegly en by die krans afgeval het,” het Chris Botha, ŉ woordvoerder van Netcare 911, gesê. Nooddienswerkers moes teen die krans afseil om die man op die grond te behandel. Hy is daar gestabiliseer en op ŉ spesiale draagbaar geplaas waarna hy teen die krans opgehys is. Hy is met ŉ ambulans na ŉ provinsiale hospitaal geneem vir verdere behandeling.